Peter von Cornelius
Store norske leksikon,Kunst og estetikk,Bildende kunst,Kunsthistorie,Nyklassisisme og romantikk i bildende kunst
Peter von Cornelius var en tysk maler. Han sluttet seg til nazarenerne i Roma, hvor de malte fresker i den tyske konsul Bartholdys villa (Josefs historie; nå i Berlin).
Fra 1821 var han direktør for akademiet i Düsseldorf og fra 1825 for akademiet i München, hvor man finner to av hans hovedverker: fresker med greske gude- og heltesagn i Glyptothek (1820–3180) og den kristne trosbekjennelse og dommedag i Ludwigskirkens kor og tverrskip (1830–1840).Fra 1841 var han i Berlin, og utførte kartongene til blant annet De apokalyptiske ryttere, til den kongelige families gravkapell som likevel aldri ble bygd. Av hans få oljemalerier kan nevnes Kristus i de dødes rike. Karakteristisk for Cornelius er dramatisk uttrykk i et klassisistisk formspråk, med Rafael og antikken som forbilde. Les mer i Store norske leksikon kunst i Tyskland  klassisisme   antikken